JÄÄKÄRITYKISTÖRYKMENTTI

Jääkäritykistörykmentti vastaa mekanisoitujen ja moottoroitujen taisteluosastojen tulenkäyttö- ja johtamisjärjestelmien joukkojen kouluttamisesta. Varusmiehille ja vapaaehtoisen asepalveluksen aloittaville naisille Jääkäritykistörykmentti tarjoaa vaativia, monipuolisia ja haastavia tehtäviä, joista suureen osaan kouluttautuminen sisältää johtajakoulutuksen reserviupseeri- tai aliupseerikurssilla.

Pääkoulutuskalustonamme ovat panssarihaupitsit, komentopaikkapanssarivaunut, tulenjohtopanssarivaunut, raskaat ja kevyet kranaatinheittimet, miehistönkuljetusvaunut sekä nykyaikaiset viestijärjestelmät. Koulutuskalustomme on ainutlaatuista koko valtakunnassa. Koulutuksessa hyödynnämme erilaisia simulaattoreita sekä sisätiloissa että maastoharjoituksissa.

Jääkäritykistörykmentin vahvuus on noin 600 sotilasta. Rykmenttiin astuu palvelukseen noin 450 alokasta.

JÄÄKÄRITYKISTÖRYKMENTTI KOULUTTAA MUUN MUASSA:

- tulenjohtajia ryhmineen

- panssarihaupitsien ja kranaatinheittimien tuliasemamiehistöjä johtajineen

- johtajia tykistön ja heittimistön komentopaikkojen tiedustelu- ja tulitoimintatehtäviin

- tietoliikenneosaajia viestiverkkojen ylläpitoon

- johtajia langattomien ja kiinteiden viestiverkkojen suunnitteluun ja hallintaan

- taisteluryhmiä erilaisten komentopaikkojen suojaukseen

- taistelulähettejä eri johtoportaiden tarpeisiin

- panssarivaunujen johtajia ja miehistöjä

- sotilaskuljettajia ja panssarivaunuasentajia

KOKOONPANO
Rykmentin komentaja

Esikunta

Panssariviestikomppania

Panssarihaupitsipatteri

Panssarikranaatinheitinkomppania

KOULUTUSKALUSTO

Tulenjohtopanssarivaunut

Komentopaikkapanssarivaunu MT-LB

Panssarihaupitsi

Kuljetuspanssarivaunu MT-LB

Raskas 120 mm kranaatinheitin

Kevyt 81 mm kranaatinheitin

M12- viestijärjestelmä